
Cymru
Y swydd
Crynodeb
Dewch yn rhan o dîm Cymru o filfeddygon a llawer o staff medrus iawn eraill sy'n diogelu lles a statws clefyd ein buchesi a phreiddiau cenedlaethol yn ogystal â helpu i ddiogelu iechyd pobl. Gweithio i APHA yw eich cyfle i ymarfer meddyginiaeth filfeddygol ar raddfa genedlaethol a gwneud gwahaniaeth. Dylech ddisgwyl gweithio'n galed ond gyda hyblygrwydd o ran patrymau gwaith. Dylech ddisgwyl gorfod meddwl yn gyflym ac wynebu sefyllfaoedd anodd eu datrys, ond byddwch yn cael eich hyfforddi a'ch cefnogi yn y gweithgareddau hyn. Dylech ddisgwyl amrywiaeth eang o heriau gyda chyfleoedd i ddatblygu meysydd arbenigol o ddiddordeb. 

Gan gynnwys 
• Lleihau lledaeniad clefydau milheintiol 
• Lleihau'r risg a ddaw o glefydau newydd 
• Gwella diogelwch bwyd 
• Rheoli achosion o glefydau yn gyflym 
• Gwella bioddiogelwch cenedlaethol 
• Gwella lles anifeiliaid 
• Lleihau nifer yr achosion o TB 
• Llywio'r broses o wneud polisïau 
• Gwella masnach ryngwladol a'r economi amaethyddol
Disgrifiad swydd 
Diben Uwch-arolygydd Milfeddygol yw darparu gwasanaethau milfeddygol gweithredol i ddiogelu iechyd a lles anifeiliaid, ac iechyd y cyhoedd, diogelu'r economi a gwella diogelwch bwyd drwy waith arolygu, gwyliadwriaeth, rheoleiddio, gorfodi a, lle y bo'n gymwys, ymchwil, drwy roi meddygaeth filfeddygol wladol ar waith wrth gyflawni polisïau Llywodraethau Prydain Fawr. 
Bydd gennych sgiliau rhyngbersonol cadarn, a'r gallu i ddarparu cyngor awdurdodol, weithiau o dan amgylchiadau anodd, i amrywiaeth o randdeiliaid. Bydd angen i chi weithio a gwneud penderfyniadau ar eich pen eich hun yn aml, ac felly bydd angen prosesau meddwl rhesymegol a methodolegol arnoch. Bydd angen i chi allu derbyn penderfyniadau polisi sy'n newid yn gyflym, a hynny’n aml o dan bwysau, a bod yn ymwybodol o oblygiadau penderfyniadau a all gael canlyniadau pellgyrhaeddol. Bydd eich gallu i ganfod ffeithiau a'ch sgiliau dadansoddi yn eich cynorthwyo yn eich rôl. Yn ychwanegol, bydd angen i chi ddangos blaengaredd, gwreiddioldeb a chreadigrwydd, yn arbennig wrth wynebu gwahanol sefyllfaoedd heriol. 
Mae gan Uwch-arolygwyr Milfeddygol amrywiaeth o ddyletswyddau ac maent yn gweithio'n annibynnol ac fel rhan o dîm. 

Mae amrywiaeth o weithgareddau milfeddygol y gallwch ymgymryd â nhw fel rhan o'ch dyletswyddau, yn dibynnu ar y lleoliad ac anghenion y busnes: 
• Ymateb i ddigwyddiadau ac achosion o glefyd anifeiliaid hysbysadwy, gan gynnwys ymgymryd â chyfnodau o ddyletswydd neilltuedig a chyflawni rolau a thasgau milfeddygol eraill yn ôl gofynion y busnes (gyda rhybudd rhesymol). Mae rheolau Teithio a Chynhaliaeth safonol yn gymwys. 
• Rhoi cyngor milfeddygol a gwneud penderfyniadau effeithiol ar lefel unigolyn / safle mewn argyfwng ynghylch clefyd, gan ddefnyddio barn filfeddygol dda a chydymffurfio â chanllawiau safonol a gweithdrefnau gweithredu 
• Ymchwilio i glefydau anifeiliaid mewn da byw ar ffermydd drwy ymgymryd ag ymchwiliadau ar ffermydd ac ymchwiliadau maes drwy archwilio anifeiliaid fferm, er mwyn cefnogi'r broses o wneud diagnosis gwahaniaethol o glefyd, cynnal archwiliadau post mortem yn y maes, a/neu gasglu a chyflwyno samplau priodol ar gyfer profion labordy 
• Ymchwilio i bresenoldeb clefydau hysbysadwy mewn anifeiliaid unigol ac mewn buchesi, yn ogystal â bygythiadau newydd a rhai sy'n dod i'r amlwg eto a digwyddiadau eraill sy'n ymwneud â diogelwch bwyd a chlefydau milheintiol 
• Cynnal archwiliadau corfforol o anifeiliaid, cofnodion, safleoedd, offer a cherbydau pan ofynnir am ymchwiliad, barn, penderfyniad a/neu ddatganiad tyst milfeddygol 
• Sicrhau bod penderfyniadau personol, cyngor a chamau gweithredu yn seiliedig ar dystiolaeth, yn ystyried y polisi a'r fframweithiau cyfreithiol a Chyfarwyddiadau Llawlyfrau Gweithredu, a'u bod yn cael eu cyfleu'n glir ac yn briodol 
• Cynrychioli'r Asiantaeth, ymgysylltu â cheidwaid anifeiliaid, y diwydiant ehangach a phartneriaid gweithredol i gasglu gwybodaeth, ac i addysgu a dylanwadu er mwyn gwella lefel dealltwriaeth, cydymffurfiaeth ac ymddygiad diogel 
• Bod yn rhan o rota dyletswyddau milfeddygol a rota y tu allan i oriau


Cyfrifoldebau 
Profiad a sgiliau hanfodol 
• Profiad ymarferol o waith milfeddygol; gan gynnwys trin anifeiliaid fferm (e.e. gwartheg, defaid, moch, dofednod), ceffylau ac anifeiliaid bach (e.e. cathod, cŵn), gwybodaeth am systemau hwsmonaeth anifeiliaid fferm a medrusrwydd o ran technegau rheolaidd (megis samplu gwaed; archwiliadau clinigol a chorfforol), a thystiolaeth o brofiad uniongyrchol, sgiliau a chymwyseddau perthnasol a fydd yn eu galluogi i ddatblygu fel Milfeddygon Gwladol 
• Hygrededd proffesiynol gyda safon uchel o sgiliau rhyngbersonol i gyfleu gwybodaeth filfeddygol yn fewnol ac yn allanol i APHA mewn ffordd sy'n hyrwyddo dealltwriaeth y gynulleidfa darged/cynulleidfaoedd targed, gan gynnwys llunio adroddiadau cryno a chywir i fodloni gofynion penodol, gan gynnwys drafftio datganiadau tystion lle bydd eu hangen 
• Y gallu i ddangos sgiliau arweinyddiaeth drwy ddangos ymddygiadau ysbrydoledig sy'n cyd-fynd â gwerthoedd y sefydliad ac yn hyrwyddo cynwysoldeb 
• Y gallu i weithio o fewn system o weithdrefnau a phrosesau archwiliadwy a chynnal lefelau priodol o sicrwydd ansawdd a rheolaeth, gan gynnwys safonau cadw cofnodion ardderchog 
• Y gallu i weithio fel rhan o dîm amlddisgyblaethol; byddwch yn gweithio mewn ffordd ystwyth 
• Y gallu i gyfleu materion cymhleth a thechnegol mewn iaith syml a chlir i gleientiaid nad ydynt yn gyfarwydd iawn ag iaith dechnegol
Trwyddedau 
• Tystiolaeth o drwydded yrru lawn (â llaw neu awtomatig) i'w darparu yn y cyfweliad
Cymwysterau 
• Gradd Baglor Milfeddygaeth o leiaf, neu'r hyn sy'n cyfateb iddi.
Aelodaeth 
• Aelod neu Gymrawd o Goleg Brenhinol y Milfeddygon 
Ymddygiadau 
Byddwn yn eich asesu yn erbyn yr ymddygiadau hyn yn ystod y broses ddethol:
· Gwneud Penderfyniadau Effeithiol
· Cyflawni'n Brydlon 
· Cyfathrebu a Dylanwadu
· Rheoli Gwasanaeth Safonol 
Sgiliau Technegol 
Byddwn yn eich asesu yn erbyn y sgiliau technegol hyn yn ystod y broses ddethol:
· Ymarfer gwaith enghreifftiol 
· Gwybodaeth dechnegol am y cysylltiadau rhwng ymarfer milfeddygol ac iechyd y cyhoedd 
· Cyfle i ddangos sut y gallai eich sgiliau milfeddygol presennol ychwanegu at y ffordd y mae APHA yn darparu gwasanaethau drwy drafodaeth agored (a gaiff ei hamseru) 
Buddiannau
• Dysgu a datblygu wedi'i deilwra i'ch rôl 
• Amgylchedd sydd ag opsiynau gweithio hyblyg 
• Diwylliant sy'n annog cynhwysiant ac amrywiaeth 
• Pensiwn y Gwasanaeth Sifil 
yn ogystal â 25 diwrnod o wyliau y flwyddyn (yn codi i 30 ar ôl cyfnod penodol o wasanaeth), 8 gŵyl banc ac un diwrnod braint pro rata ar gyfer gwaith rhan-amser
Pethau y mae angen i chi eu gwybod
Diogelwch 
Rhaid i ymgeiswyr llwyddiannus basio gwiriad diogelwch gan y gwasanaeth datgelu a gwahardd. 
Rhaid i bobl sy'n gweithio ag asedau'r llywodraeth gwblhau gwiriadau diogelwch sylfaenol safonol i bersonél. 
Meddygol
Disgwylir i ymgeiswyr llwyddiannus gael prawf meddygol.
Manylion y broses ddethol
Mae'r swydd wag hon yn defnyddio Proffiliau Llwyddiant, a bydd yn asesu eich Ymddygiadau, Cryfderau, Profiad a Sgiliau Technegol. 
Y Broses Gwneud Cais 
Fel rhan o'r broses gwneud cais, gofynnir i chi gwblhau CV, datganiad personol a datganiad technegol.  

Gweler y ddogfen ganllaw am awgrymiadau a chyngor ar lunio eich cais. 

Sifft 
Petai nifer mawr o geisiadau yn dod i law, mae'n bosibl y byddwn yn cynnal sifft gychwynnol gan ddefnyddio'r datganiad personol.  Mae'n bosibl y bydd ymgeiswyr sy'n llwyddo yn y sifft gychwynnol yn symud ymlaen i sifft lawn, neu'n syth i gael asesiad/cyfweliad. 

Mae dyddiadau'r sifft a'r cyfweliad, yn ogystal â lleoliad y cyfweliad, i'w cadarnhau. 

Cyfweliad 
Gofynnir i ymgeiswyr sy'n cael eu gwahodd i gyfweliad ddangos eu cymhwysedd technegol drwy ateb cyfres o gwestiynau technegol yn ogystal â gwneud cyflwyniad. Caiff Ymddygiadau a Chryfderau eu hasesu yn y cyfweliad hefyd. 

Cynhelir y cyfweliadau drwy alwad fideo. 

Dim ond os byddwch yn dod i gyfweliad neu asesiad y rhoddir adborth. 

Gweler y ddogfen ganllaw am awgrymiadau a chyngor ar lunio eich cais. 

Ymarfer gwaith enghreifftiol 
Cyflwyniad byr (neilltuir amser yn ystod y cyfweliad i baratoi ar gyfer trafodaeth am senario benodol)  

Cyfle i ddangos sut y gallai eich sgiliau milfeddygol presennol ychwanegu at y ffordd y mae APHA yn darparu gwasanaethau drwy drafodaeth agored (a gaiff ei hamseru) 

Rhestr wrth Gefn 
Mae'n bosibl y caiff rhestr wrth gefn ei chadw am gyfnod o 12 mis y gellir ei defnyddio i wneud penodiadau pellach. 

Rhestrau Teilyngdod 
Lle y nodir mwy nag un lleoliad yn yr hysbyseb, caiff ymgeiswyr eu lleoli yn nhrefn teilyngdod fesul lleoliad. Gofynnir i chi nodi pa leoliad a ffefrir gennych ar eich cais. 

Cyflog 
Disgwylir i staff newydd ddechrau ar isafswm y band cyflog. 

Addasiad Rhesymol 
Os bydd unigolyn ag anableddau yn wynebu anfantais sylweddol o gymharu ag unigolyn nad yw'n anabl, mae dyletswydd arnom i wneud newidiadau rhesymol i'n prosesau. 

Os bydd angen gwneud newid er mwyn i chi allu cwblhau eich cais, dylech wneud y canlynol: 

- Cysylltu â Gwasanaeth Recriwtio'r Llywodraeth drwy  defrarecruitment.grs@cabinetoffice.gov.uk cyn gynted â phosibl cyn y dyddiad cau er mwyn trafod eich anghenion. 
- Cwblhau'r adran “Angen Cymorth” ar dudalen “Gofynion ychwanegol” eich ffurflen gais er mwyn ddweud wrthym am y newidiadau neu'r help y gallai fod eu hangen arnoch yn nes ymlaen yn y broses recriwtio. Er enghraifft, efallai y bydd angen i leoliad y cyfweliad fod yn hygyrch i gadeiriau olwyn neu, os ydych yn fyddar, efallai y bydd angen Gweithiwr Gwasanaethau Iaith Proffesiynol arnoch. 

Hygyrchedd 
Os cewch unrhyw broblemau o ran gallu defnyddio unrhyw ddogfennau a atodir i'r hysbyseb hon, rhowch wybod gan ddefnyddio'r cyfeiriad e-bost yn yr adran 'Pwynt cyswllt i ymgeiswyr'. 

Gwiriad Cofnodion Troseddol 
Os byddwch yn llwyddiannus ac yn trosglwyddo o un arall o Adrannau'r Llywodraeth, mae'n bosibl y cynhelir gwiriad cofnodion troseddol. 

Talebau Gofal Plant 
Os byddwch yn symud i Defra o gyflogwr arall, ni fydd yn bosibl i chi fanteisio ar dalebau gofal plant mwyach. Fodd bynnag, efallai y byddwch yn gymwys ar gyfer un o gynlluniau eraill y llywodraeth, gan gynnwys Gofal Plant Di-dreth.  Gallwch gadarnhau a fyddwch yn gymwys yn https://www.childcarechoices.gov.uk 

Y Coronafeirws 
Rydym yn cadw llygad craff ar sefyllfa'r Coronafeirws a byddwn yn dilyn cyngor Llywodraeth ganolog wrth iddo gael ei gyhoeddi. Felly, mae risg y gallai'r broses recriwtio i'r swydd hon newid ar fyr rybudd. Dylech barhau i ddilyn y broses gwneud cais fel arfer ac edrych ar eich e-bost yn rheolaidd i gael y newyddion diweddaraf gennym, gan mai dyma sut y byddwn yn cyfathrebu â chi.

Dim ond os byddwch yn dod i gyfweliad neu asesiad y rhoddir adborth.
Gofynion cenedligrwydd
Mae'r swydd hon ar agor i'r grwpiau canlynol: 
· gwladolion y DU 
· gwladolion gwledydd y Gymanwlad sydd â hawl i weithio yn y DU
· gwladolion Gweriniaeth Iwerddon 
· gwladolion o'r UE, yr AEE neu'r Swistir sydd â (neu sy'n gymwys i gael) statws o dan y Cynllun Preswylio’n Sefydlog i Ddinasyddion yr UE
· gwladolion perthnasol o'r UE, yr AEE, y Swistir neu Dwrci sy'n gweithio yn y Gwasanaeth Sifil
· gwladolion perthnasol o'r UE, yr AEE, y Swistir neu Dwrci sydd wedi ennill yr hawl i weithio yn y Gwasanaeth Sifil
· aelodau penodol o deuluoedd gwladolion perthnasol o'r UE, yr AEE, y Swistir neu Dwrci
Rhagor o wybodaeth am ofynion cenedligrwydd  
Gweithio i'r Gwasanaeth Sifil
Mae Cod y Gwasanaeth Sifil yn nodi'r safonau ymddygiad y disgwylir i weision sifil eu cyrraedd. 

Rydym yn recriwtio yn ôl teilyngdod ar sail cystadleuaeth agored a theg, fel yr amlinellir yn egwyddorion recriwtio Comisiwn y Gwasanaeth Sifil. 
Mae'r Gwasanaeth Sifil yn croesawu amrywiaeth ac yn hyrwyddo cyfleoedd cyfartal. O ganlyniad felly, rydym yn cynnal Cynllun Hyderus o Ran Anabledd i ymgeiswyr sydd ag anableddau sy'n bodloni'r meini prawf dethol gofynnol.
Gwneud cais a rhagor o wybodaeth
Ni fydd yr hysbyseb swydd ar gael ar ôl dyddiad cau'r swydd hon. Efallai y byddwch am gadw copi ohoni ar gyfer eich cofnodion chi.
Manylion cyswllt i ymgeiswyr
	Unigolyn cyswllt y swydd : 

	Enw : 
	 
	Bev Powe

	E-bost : 
	 
	bev.powe@apha.gov.uk

	Ffôn: 
	 
	07776152019

	 

	Tîm recriwtio : 

	E-bost : 
	 
	defrarecruitment.grs@cabinetoffice.gov.uk


Rhagor o wybodaeth
Cwynion: Os byddwch o'r farn na chafodd eich cais ei drin yn unol â'r Egwyddorion Recriwtio ac os byddwch am wneud cwyn, dylech gysylltu â Gwasanaethau Recriwtio'r Llywodraeth yn y lle cyntaf, drwy e-bostio: defrarecruitment.grs@cabinetoffice.gov.uk. Os na fyddwch yn fodlon ar yr ymateb a gewch gan yr Adran, gallwch gysylltu â Chomisiwn y Gwasanaeth Sifil: Cliciwch yma i fynd i wefan Comisiwn y Gwasanaeth Sifil 
